હનુમાનજી ખોટું સહન ન કરી શક્યા. એ કંઈ ભારત સરકારના સંસદસભ્ય નહોતા. તેમનાથી પ્રભુ રામનું દુ:ખ જોયું ન ગયું. રામ પ્રત્યે ખૂબ જ પ્રેમ અને આમેય આપણે જેને પ્રેમ કરતાં હોઈએ કે જેના માટે લાગણીના ફુવારા ઊડતા હોય તેના માટે મરી ફીટીએ એમ સીતાને રાવણથી છોડાવવાનું બીડું ઝડપ્યું અને હનુમાનજી બોલ્યા, ‘કિસી ભી તરહ બચની ચાહિએ જાનકી, મુઝે અબ પરવાહ નહીં મેરે જાન કી’ અને પછી આપ જાણો છો, લંકાદહન કરી સીતાને છોડાવી પ્રભુને સુપરત કરતાં હળવેથી પૂછ્યું, ‘હેં પ્રભુ, આપના નસીબમાં આટલું બધું દુ:ખ શું કામ? કોના હાથમાં છે આ બધી ઘટનાઓ...’